
Mérlegen a Nemzeti Dohányboltok rendszere, eredmények egy évtized távlatából

Kulcsszavak: egészségpolitika, deviancia, dohányzás, ökonometria, monopólium
A dolgozat a 2012-ben kialakult Nemzeti Dohányboltok rendszerének hatását vizsgálja a
magyarországi fiatalok körében. Az elemzés áttekinti a dohánypolitika legfontosabb
eszközeit, amelyeket el lehet különíteni ár és nem ár alapú továbbá, egyéni és népesség alapú
politikák szerint. A politikai eszközöknek a fiatalokra gyakorolt hatása, csak az adópolitika
kapcsán tisztázott, a fiúk esetében képes csökkenteni a dohányzási prevalenciát, a felnőtt
populációnál nagyobb mértékben. A dolgozat bemutatja a dohánytermék kiskereskedelem
szabályozásának formáit és ennek megvalósulásának magyarországi kereteit. Kérdőíves,
ismételt idősoros adatokon összevont OLS-sel és legközelebbi szomszédon alapuló
párosítással (propensity score matching) elemzi a magyar rendszer eredményességét, amely
alapján az életprevalencia és a 15 éves kor alatti kipróbálás aránya szignifikánsan csökkent, a
legalább havi gyakoriság aránya nem változott, a napi gyakoriság és a cigaretta hozzáférés
pedig vegyes eredményeket mutat a Nemzeti Dohányboltok összefüggésében.



